b'\n_START_ARTICLE_\n\xc4\x8crtasti medvedek\n_START_SECTION_\nOpis\n_START_PARAGRAPH_\nOdrasli osebki so veliki med 50 in 70\xc2\xa0mm. Zgornja stran sprednjih kril je zeleno \xc4\x8drne barve s kovinskim sijajem z zna\xc4\x8dilnim vzorcem belorumenih prog, spodnja stran kril pa je ope\xc4\x8dnate barve. Zgornja stran zadnjih kril je ope\xc4\x8dno rde\xc4\x8de barve. V submarginalnem polju teh kril so tri razli\xc4\x8dno velike \xc4\x8drne lise, v diskalnem polju pa je ve\xc4\x8d \xc4\x8drnih pik. Metulji se pojavljajo od julija do za\xc4\x8detka septembra. Aktivni so podnevi in pono\xc4\x8di, parjenje pa poteka zgolj pono\xc4\x8di.\n_START_SECTION_\nHabitat\n_START_PARAGRAPH_\n\xc4\x8crtasti medvedek je metulj vla\xc5\xbenih travnikov, gozdnih obronkov listnatih in me\xc5\xa1anih gozdov, poseljuje pa tudi obmo\xc4\x8dja z robno zeli\xc5\xa1\xc4\x8dno gozdno vegetacijo._NEWLINE_Gosenice \xc4\x8drtastega medvedka se hranijo s konjsko grivo, navadno dobro mislijo ter z vrstami iz rodov mete, osata, gadovca in grablji\xc5\xa1\xc4\x8da.'